**БЕКІТЕМІН**

Астаны қаласы әкімдігінің

«Әдістемелік орталығы»

МКҚК басшысы

\_\_\_\_\_\_\_\_\_\_\_ С. Дауешова

**Әкелер күніне арналған «Менің әкем»**

**қалалық балалар суреті байқауының**

**Ережесі**

**1. Жалпы ережелер**

**1. Осы Ереже Әкелер күніне арналған «Менің әкем» қалалық балалар суреті байқауын** (бұдан әрі – «Байқау») Астана қаласының білім беру ұйымдарының оқушылары арасында ұйымдастырып, өткізуді көздейді.

2.Байқауды ұйымдастырушылар:

- Астаны қаласы әкімдігінің «Әдістемелік орталығы» МКҚК;

- Астана қаласы Балалар көркемсурет мектебі - ЮНЕСКО клубы.

**2. Байқаудың мақсаты мен міндеттері**

**Байқаудың мақсаты:** әкеге құрметпен қарауға ықпал етіп шығармашылық және табыс қағидаттарын басшылыққа ала отырып, білім алушылар мен тәрбиеленушілердің коммуникативтік дағдыларын дамыту.

**Байқаудың міндеттері:**

- шығармашылық қабілеттерін дамыту;

- өнерге деген қызығушылықты ояту;

- бірлескен қызмет үшін балалар мен ересектерді біріктіру.

**3. Байқауды өткізу тәртібі**

Байқауға қатысуға мектепке дейінгі және орта білім беру ұйымдарының балалары шақырылады.

Байқау 4 жастан 16 жасқа дейінгі бес жас ерекшелігі ескерілген топтар бойынша өткізіледі.

**Жұмысты бағалау кезінде мыналар ескеріледі:**

- байқау тақырыбына сәйкестігі;

- жұмыстың мазмұны, дербестігі, мәнерлілігі және рәсімделуі бағаланады;

- идеяның өзіндік ерекшелігі;

- аудиторияға эмоционалды әсер ету дәрежесі;

- жұмыстың көркемдік деңгейі, шығармашылық деңгейінің автордың жасына сәйкестігі;

- орындау сапасы (композиция, эстетика, түс үйлесімі).

Қазылар алқасының құрамына өнер қайраткерлері, Суретшілер одағының мүшелері, Қазақстанның жетекші өнер шеберлері кіреді.

Байқау жұмыстарын бағалау үшін байқауды ұйымдастыру комитеті қазылар алқасының төрағасынан, қазылар алқасының хатшысынан және қазылар алқасының мүшелерінен тұратын Байқаудың қазылар алқасын құрады. Қазылар алқасының құрамы мен қазылар алқасының төрағасын Байқаудың Ұйымдастыру комитеті бекітеді. Қазылар алқасының шешімі қайта қарауға жатпайды.

**Жұмысқа қойылатын талаптар:**

* Форматтағы жұмыс өлшемдері: А-3
* Жұмыстың артқы жағында төменгі оң жақ бұрышта көрсетілген жапсырманы желімдеу қажет:

- ұйымның атауы;

- қатысушының аты-жөні;

- жасы;

- жұмыс атауы;

- педагогтің Т. А. Ә.;

- педагогтің телефоны.

Қатысушылардың өтінімі балалардың жұмыстарымен бірге салынады.

Таңдалған жұмыстар ұйымдастыру комитетіне **2024 жылдың 31 мамырына** дейін жіберілуі керек!

Астана қаласында іріктеу кезеңі 2024 жылғы 3 маусымда өтеді.

Ұйымдастыру комитетінің мекенжайы: 010000, Астана қ., Кенесары к - сі, 41, Балалар көркемсурет мектебі - ЮНЕСКО клубы.

**Анықтама телефоны 87172 98 55 71**

Байқау номинациялары бойынша жүлделі орындарға ие болған жұмыстар көрме экспозицияларын рәсімдеуде пайдаланылады, сондай-ақ жұмыстар қаланың алдағы уақытта өтетін көрмелеріне қатысады.

Ұйымдастыру комитетіне көрсетілген мерзімнен кеш түскен жұмыстар қабылданбайды!

Байқауға жіберілген жұмыстар қайтарылмайды.

Байқауға қатысу - тегін.

**Қорытындылау және марапаттау**

1.Байқау 5 жас санаты бойынша бағаланады.

2.Байқауды өткізу қорытындылары туралы ақпарат серіктестердің сайттарында орналастырылады.

3.Әр жас тобында жеңімпаздар дипломдармен марапатталады.

4. Байқау жеңімпаздары Гран-при номинациясы, І, ІІ, III дәреже бойынша марапатталады

5.Жеңімпаздарды марапаттау бойынша ақпарат қосымша хабарланады.

Жоба үйлестірушісі: Бадриденова Райса Маратқызы

8 (7172) 98 55 71

Қосымша 1

**Әкелер күніне арналған «Менің әкем»**

**қалалық балалар суреті байқауына**

**өтінім**

|  |  |  |  |  |  |
| --- | --- | --- | --- | --- | --- |
| **№** | **Автордың аты, жөні** | **Жасы** | **Тақырыбы** | **Мекен - жайы** | **Т.А.Ж. /** **педагогтің байланыс нөмірі (ұялы телефон)** |
| **1** |  |  |  |  |  |

**Директор (мөр, қолы)**